Video: Só verseël jy ŉ pak skyfiesSkermgreep uit die video ŉ Video wat wys hoe mens baie maklik ŉ pak skyfies kan verseël, is al miljoene keer op sosiale media gekyk. Die wenk het aandag getrek op sosiale media toe Padma Lakshmi, ŉ sjef en TV-aanbieder, die video op Twitter gedeel het. Dit is aanvanklik deur Heidi Tuley op TikTok gedeel. Lakshmi se video is binne drie dae reeds meer as 11,4 miljoen keer gekyk. “Hoe ontdek ek dit nóú eers?” het Padma by die video geskryf. Sommige gebruikers het die wenk as “briljant” en “baie handig” beskryf, maar ander het laat weet hulle kom glad nie reg nie en sal maar eerder steeds ŉ wasgoedpennetjie gebruik. Laat weet ons gerus in die kommentaar of jy kon regkom! How am I just finding out about this now? pic.twitter.com/kOOWqRyQkN — Padma Lakshmi (@PadmaLakshmi) April 5, 2020